*Most megy végbe az ítélet e világ felett, most vettetik ki e világ fejedelme. (Jn 12,31)*

A világ fejedelme a Sátán. Azért jutott ebbe a helyzetbe, mert Ádám az Édenkertben rossz döntése folytán átadta azt az uralmat. Szellemi tekintetben ugyanis nincs senki földje. Ha nem a menny uralma alatt élsz, akkor csak a másik uralom alatt lehetsz. Ez a kijelentés a mai ember fülének nem kedves, de ettől még így működik. Egy nagyon hétköznapi példa: amíg a repülőben vagy, a gravitáció mintha nem hatna rád (persze tudjuk, hogy hat), de amint kilépsz a repülőből, zuhanni kezdesz, nincs felkészülési idő.

A világ uralkodójának semmi keresnivalója a mennyben, lázadása miatt kivettetett onnan. Erről beszél az Igevers is. Akik pedig a kivettetett az uralomhoz tartoznak, szintén nem a mennybe jutnak.

A ma jó híre: van lehetőség a váltásra. Nem kell gondolkodnod arról, hogy megérdemled-e, mert nem (bocs, de tényleg nem). De megkaphatod, mert Isten irgalmas, kegyelmes és nagyon szeret minden embert! Ebben benne lehetünk mindannyian. Benne is vagy? *Vadon Gyula*